《答李公蕴》
宋代·李复

腊前曾约走新春，春到无端绝塞行。
戍卒催完灯下甲，急烽连塞雪中城。
万夫扰扰争分饷，一饭匆匆岂暇羹。
自叹东西求斗禄，兵戈已过十年生。

作者简介：宋京兆府长安塞，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。